**TERITORIJOS TARP TAURO, PAMĖNKALNIO, V.KUDIRKOS IR V. MYKOLAIČIO PUTINO GATVIŲ, VILNIUJE, VEJOS, KRŪMYNŲ IR ŽELDYNŲ LAISTYMO SISTEMOS ĮRENGIMO DARBŲ PIRKIMO**

**ATLIKTOS RINKOS KONSULTACIJOS**

Siunčiame atsakymus į tiekėjų klausimus gautus vykdant **Teritorijos tarp Tauro, Pamėnkalnio, V. Kudirkos ir V. Mykolaičio – Putino gatvių, Vilniuje vejos, krūmynų ir želdynų laistymo sistemos įrengimo darbų pirkimo** rinkos konsultaciją (toliau – Rinkos konsultacija).

Siekdami išvengti turinio interpretacijų, tiekėjų klausimus cituojame tiksliai taip, kaip buvo pateikti CVP IS priemonėmis (tekstas neredaguotas).

**Šiuo pasiūlymu teikiame rinkos konsultaciją dėl pateiktų klausimų:**

|  |  |  |  |
| --- | --- | --- | --- |
| **Eil. Nr.** | **Klausimas** | **Atsakymas** |  |
|  | Ar turite pastabų, klausimų techninei informacijai? Ar Pirkimo techninė specifikacija pakankamai išsami, konkreti ir aiški, ar joje yra visa informacija, reikalinga tinkamam pasiūlymo parengimui bei deklaruojamų tikslų pasiekimui? Prašome pateikti argumentuotas pastabas/klausimus. | Taip, nes ji yra nepilnas ir klaidinantis. **1**. Vienoje vietoje rašoma, kad galima laistyti iki 6 zonų vienu metu, kitoje, kad jau maksimaliai tik 4 zonas. **2**. Laistymo schemoje nėra įvardinti kur bus montuojami 15 cm ar 30 cm iššokantys purkštukai. **3**. Taip pat rotorinių purkštukų laistymo galvutės yra nurodytos klaidinančiai, tai yra toje pačioje zonoje ta pati galvutė laisto ir 360 laipsnių kampu ir 90 laipsnių kampu, iš seka, kad gali būti netinkamai pateikta informacija apie laistymo zonų sunaudojamą vandens kiekį.  **4**. Dabar sunaudojamas vandens kiekis numatytas 250 m3./val. Padalinus jį iš 11 val per laistymo ciklą reikia išlieti apie 23 kubus. Ar tiek Vilniaus vandenys duos vandens, nerandu informacijos.  **5.** Numatyti du laistymo valdikliai, principinėje schemoje pateiktas vienas (gal klystu) | 1. Rašybos klaida. Vadovautis nurodymu, kad maksimaliai galima laistyti 4 zonas. 2. Atsakant į klausimą pridedamas planas su nurodytais purkštukų vietomis bei kodų specifikacija, inžektorių kodai su parametrais (AR Priedas Nr. 4 Purkštukų vietų planas, AR Priedas Nr. 5 Purkštukų korpusų kodai ir specifikacijos, AR Priedas Nr. 6 Inžektorių kodai su parametrais). 3. Laistymo zonų sunaudojamą Vandens kiekį automatiškai skaičiuoja ir pateikia laistymo sistemos projektavimo programa. 4. Bendras vandens suvartojimas  apie 250m3/h  t.y., jeigu kiekviena zona būtų laistoma po valandą, tačiau konkretūs laistymo laikai nustatomi pagal aplinkos faktorius (saulėta zona, šešėlio zona) bei augalų vandens poreikį. Taip pat išlaistomo vandens kiekis priklausys ir nuo laistymo valdiklio programos apskaičiuoto vandens išgaravimo bei gautų duomenų iš meteorologinių stočių (vėsesnę dieną pasitrumpina laistymo laiką, karštesnę prasiilgina automatiškai, esant ar numatomam lietui laistymo ciklo nepaleis ir pan.)   Laistymas vyksta nuosekliai, maksimaliai paleidžiant iki 4 laistymo zonų vienu metu, neviršijant sąlygose pateikto maksimalaus vandens debito (Ne visos zonos vienu metu)  Vilniaus vandenų išduotose sąlygose numatytas maksimalus 54m3/h debitas.   1. Abu laistymo valdikliai montuojami toje pačioje vietoje. |
|  | Ar techninėje specifikacijoje, tiekėjų manymu, yra reikalavimų, kurie yra sunkiai įgyvendinami? | Terminas įrengti per du mėnesius manau yra per trumpas. Tokią laistymo sistemą reiktų planuoti vienam sezonui, nes įrengimo metu kils daug klausimų, kadangi laistymo projektas yra patariamojo pobūdžio (technologinis) su daug nežinomųjų. | Atsižvelgus į pastabą, koreguojamas laistymo sistemos įrengimo darbų terminas: 4 mėnesiai nuo Sutarties įsigaliojimo dienos, įskaitant galutinės dokumentacijos Užsakovui pateikimas. |
|  | Kokias įžvelgiate kliūtis projekto sprendinių įgyvendinimui? | Elektros spintos prisijungimo terminai ir prisijungimas prie vandentiekio. Čia ne tik fizinis darbas bet ir dokumentų parengimas ir suderinimas.  Prasikišimai po takais (nors Eikos statyba sakė yra padariusi pralaidas, bet jau taip su \_\_\_\_\_\_\_ buvo suderinta)  Purkštukų įrengimas krūmynų laistymui, jų padėtys priklauso nuo augalų vietų, ir dar reikia įgyvendinti persidengimo reikalavimą. | Patiksliname, kad pralaidos po takais neįrengtos, nes takų sankasų įrengimo metu dar nebuvo parengtas laistymo projektas ir nebuvo aiškios pralaidų vietos.  Purkštukai krūmynų zonose numatyti 30 cm aukščio, nukreipti į viršų, kad srovelės kristų iš aukščiau ir pasiektų toliau esančius krūmus. |
|  | Kokius reikalavimus papildomai siūlytumėte įtraukti į Techninę specifikaciją arba kurių reikėtų atsisakyti? (nekeičiant esminių projekto sprendinių) | Neaiškus drenažo įrengimas po kolektorinėmis dėžėmis, kas yra tas drenažas. Taip pat neiškus vamzdyno klojimo būdas, kai vienur rašoma, kad reikia tranšėją paruošti klojimui ją suplūkant, o toliau rašoma, kad vamzdynai bus įrengiami kaip įmanoma mažiau gadinančia technika, tai reiškia, labai siaura tranšėja, ir koks tada smėlio užpylimo tikslas, kai tranšėjos gylis iki 40 cm, tai reiškia iki 30 cm. | Kolektorinių dėžių drenažui numatytas drenažinis skaldos sluoksnis po dėžėmis.  Vamzdynų klojimo darbai vykdomi kaip įmanoma mažiau gadinančia aplinką technika, siekiant sumažinti poveikį aplinkai ir esamai infrastruktūrai. Tuo atveju, jei griovelio plotis neviršija 10–15 cm, papildomo suplūkimo nereikia, nes siaura tranšėja natūraliai užtikrina pakankamą stabilumą. Vamzdynas  užkasamas tuo pačiu iškastu gruntu, todėl papildomo smėlio užpylimo nereikia. |
|  | Ar techninėje specifikacijoje nurodyti planuojamų įsigyti darbų techniniai aprašymai gali riboti kitų tiekėjų galimybes dalyvauti pirkime? | Nemanau, tik tai įtakos terminus, nes įrangos tiekėjas ne viską palaiko sandėlyje, o pristatymo terminas dažniausiai trunka apie 4 savaites. |  |
|  | Ar turite pastabų keliamiems kvalifikacijos reikalavimams? Prašome pateikti argumentuotas pastabas/klausimus.  Kokie kvalifikaciniai reikalavimai, Jūsų nuomone, turėtų būti keliami tiekėjams, ketinantiems dalyvauti pirkimo procedūroje? Pagrįskite. | Neaiškus sertifikato prašymas iš įrangos tiekėjo. Jis perteklinis. Tai yra parašą vis tiek išduos įmonė, iš kurios bu užsakinėjama įranga, o jei norima atsisakyti noneimų, tai riboja 30000 eur projektas. | Manome, kad reikalavimas pagrįstas. Objektui prašome pasitelkti specialistą, kuris siūlomos montuoti įrangos gamintojo yra apmokytas tai daryti. Šita sąlyga užtikrina, kad rangovo darbuotojas žino kaip atlikti darbus pagal gamintojo technologiją ir tai užtikrina darbų kokybę. |
|  | Kokie būtų realūs pirkimo objekto įgyvendinimo laikotarpiai? | Visas sezonas | Atsižvelgus į pastabą, koreguojamas laistymo sistemos įrengimo darbų terminas suteikiant darbams 3 mėnesius + 1 mėnesį dokumentų parengimui ir pridavimui užsakovui. |
|  | Ar dalyvautumėte šiame pirkime? Jei ne, kodėl? | Taip |  |
|  | Prašome įvardyti kitą, Jūsų nuomone, reikšmingą informaciją tinkamam šių darbų įsigijimui. | Darbo projekto parengimas. Kolektorines dėžes reikia montuoti mazgais po keletą neišbarstatnt po visą teritoriją, purkštukus projektuoti zonomis pagal aukščius, tai yra zonos purkštukai turi būti toje pačioje altitudėje, o tos zonos vožtuvai žemiau. Taip bus išvengiama begalę problemų. | Numatyta dekoderinė sistema. Paskirstytas vožtuvų dėžių išdėstymas leidžia geriau prisitaikyti prie reljefo pokyčių ir išvengti per didelių slėgio skirtumų. Jei vožtuvai išdėstomi strategiškai, galima išvengti tiek per didelio slėgio aukštai esančiose zonose, tiek per mažo slėgio žemai esančiose vietose. Taip pat taupomas medžiagų kiekis, trumpesni vamzdynų atstumai. Purkštukų aukščių skirtumu sprendinys – purkštukams numatyti atbuliniai vožtuvai. |

Atsakymus parengė:

     (pareigos, vardas, pavardė)