**MAŽOS VERTĖS VIEŠOJO PIRKIMO „TERITORIJOS TARP TAURO, PAMĖNKALNIO, V. KUDIRKOS IR V. MYKOLAIČIO – PUTINO GATVIŲ, VILNIUJE VEJOS, KRŪMYNŲ IR ŽELDYNŲ LAISTYMO SISTEMOS ĮRENGIMAS“**

**SKELBIAMOS APKLAUSOS SPECIALIOSIOS SĄLYGOS**

TURINYS

[1. Bendra informacija 2](#_Toc179452533)

[2. Pirkimo objektas 2](#_Toc179452534)

[3. Tiekėjų pašalinimo pagrindai, kvalifikacijos reikalavimai ir reikalaujami kokybės vadybos sistemos ir (arba) aplinkos apsaugos vadybos sistemos standartai 2](#_Toc179452535)

[4. Specialieji reikalavimai pasiūlymų rengimui ir pateikimui 2](#_Toc179452536)

[5. Pasiūlymo galiojimo užtikrinimas 4](#_Toc179452537)

[6. Pasiūlymų vertinimas 4](#_Toc179452538)

[7. Sutarties sudarymas 4](#_Toc179452540)

[8. PRIEDAI 4](#_Toc179452541)

# **Bendra informacija**

* 1. Vadovaujantis VPĮ 82 straipsnio nuostatomis, Pirkimas atliekamas kitos Perkančiosios organizacijos vardu. Įgaliojusi organizacija – Vilniaus miesto savivaldybės administracija.
  2. Perkančioji organizacija – Uždaroji akcinė bendrovė „Vilniaus vystymo kompanija“, juridinio asmens kodas 120750163, biuro adresas: Šeimyniškių g. 19B, Vilnius, reg. buveinė: Konstitucijos pr. 3, Vilnius. Perkančioji organizacija yra PVM mokėtoja.
  3. Pirkimas neatliekamas naudojantis centralizuotų pirkimų katalogu, nes tokių darbų centralizuotų pirkimų kataloge nėra.
  4. Atliekamas žaliasis pirkimas. Pirkimas vykdomas vadovaujantis [Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“](https://www.e-tar.lt/portal/lt/legalAct/TAR.4B60A8C9678B/asr) 4 punkto 4.1 papunkčiu (-iais). Aplinkos apsaugos kriterijai nurodyti Aiškinamajame rašte.
  5. Bendrosios pirkimo sąlygos yra neatskiriama šių pirkimo sąlygų dalis.
  6. Stebėtojai dalyvauti Komisijos posėdžiuose nėra kviečiami.
  7. Išankstinis skelbimas apie pirkimą nebuvo skelbiamas.
  8. Pirkimo dokumentai Tiekėjams pateikiami lietuvių kalba.
  9. Pirkimas vykdomas CVP IS priemonėmis. Bet kokia informacija, Pirkimo dokumentų paaiškinimai, pranešimai ar kitas perkančiosios organizacijos ir Tiekėjų susirašinėjimas vykdomas tik šiomis priemonėmis.
  10. Šio Pirkimo metu nebus vykdomos Derybos.
  11. Tiesioginio atsiskaitymo su Subtiekėjais tvarka nurodyta Sutartyje.
  12. Pirkimo metu yra parengtas Sutarties projektas.
  13. Sutartis bus pasirašoma su Vilniaus miesto savivaldybės administracija.

# **Pirkimo objektas**

* 1. Perkančioji organizacija numato įsigyti **Teritorijos tarp Tauro, Pamėnkalnio, V. Kudirkos ir V. Mykolaičio – Putino gatvių, Vilniuje vejos, krūmynų ir želdynų laistymo sistemos įrengimo darbus**. Reikalavimai pirkimo objektui nustatyti specialiųjų pirkimo sąlygų 1 priede.
  2. Pirkimo objektas į dalis neskaidomas. Pirkimo apimtys, reikalavimai ir techninė specifikacija apibrėžti specialiųjų pirkimo sąlygų 1 priede (ir jo prieduose).
  3. Jeigu apibūdinant pirkimo objektą Aiškinamajame rašte nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“.
  4. Jeigu apibūdinant pirkimo objektą Aiškinamajame rašte nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“.

# **Tiekėjų pašalinimo pagrindai, kvalifikacijos reikalavimai ir reikalaujami kokybės vadybos sistemos ir (arba) aplinkos apsaugos vadybos sistemos standartai**

* 1. Taikomas pašalinimo pagrindas, nurodytas 2 priedo 6 skyriuje.
  2. Tiekėjams nustatomi kvalifikacijos reikalavimai. Kvalifikacijos reikalavimai pateikti SPS 4 priede.

# **Reikalavimai, susiję su nacionaliniu saugumu**

* 1. Šio pirkimo metu nebus atliekama patikra Nacionaliniam saugumui užtikrinti svarbių objektų apsaugos įstatyme nustatyta tvarka.

# **Specialieji reikalavimai pasiūlymų rengimui ir pateikimui**

* 1. Pasiūlymą reikia pateiktiCVP IS priemonėmis į elektroninę pasiūlymo dėžutę, ne vėliau kaip iki termino, nurodyto CVP IS ir skelbime apie pirkimą, išskyrus atvejus, kai nukeliamas Pasiūlymų pateikimo terminas. Tokiu atveju, informacija apie patikslintą Pasiūlymų pateikimo terminą pateikiama CVP IS ir patikslintame skelbime vadovaujantis BPS 5 skyriuje nustatyta tvarka.
  2. **CVP IS pasiūlymo lango eilutėje „Prisegti dokumentus“ pateikiamas** tiekėjo pasirašytas pasiūlymas, parengtas pagal specialiųjų pirkimo sąlygų 2 priedą „Pasiūlymo forma“.
  3. Pasiūlyme Tiekėjas turi pateikti:
     1. užpildytą, pasirašytą ir nuskenuotą (išskyrus tuos atvejus, kai pasirašoma elektroniniu parašu) Pasiūlymo formą (su priedais) (specialiųjų pirkimo sąlygų 2 priedas);
     2. jungtinės veiklos sutarties kopiją, jei vieną Pasiūlymą pateikia jungtinei veiklai susivienijusių Tiekėjų grupė;
     3. jei Pasiūlymo dokumentus ir (ar) Pasiūlymą pasirašo vadovo įgaliotas asmuo, prie Pasiūlymo turi būti pridėtas galiojantis rašytinis įgaliojimas arba kitas dokumentas, suteikiantis teisę pasirašyti Pasiūlymą[[1]](#footnote-2);
     4. dokumentai, įrodantys, kad ūkio subjekto, kurio pajėgumais tiekėjas remiasi ir / ar kvazisubtiekėjo ištekliai jam bus prieinami per visą sutartinių įsipareigojimų vykdymo laikotarpį. Tokiais įrodymais gali būti dvišaliai ‒ Tiekėjų ir Ūkio subjektų ir / ar kvazisubtiekėjų pasirašyti dokumentai: preliminarios sutartys arba ketinimų protokolai, arba kiti lygiaverčiai dokumentai;
     5. jei tiekėjas pasitelkia subtiekėjus, subtiekėjo deklaracija ar kitas dokumentas, patvirtinantis jo sutikimą būti subtiekėju pirkime;
     6. jei Tiekėjas ketina remtis Trečiųjų asmenų pajėgumais, laisvos formos dokumentas, įrodantis, kad Sutarties vykdymo laikotarpiu Trečiųjų asmenų ištekliai Tiekėjui bus prieinami. Įrodymu nelaikomas vienašalis Tiekėjo patvirtinimas;
  4. Pasiūlymas gali būti pasirašytas fiziniu arba kvalifikuotu elektroniniu parašu. Jeigu tiekėjas dokumentus tvirtina naudodamas elektroninį, o ne fizinį parašą, elektroninis parašas turi atitikti VPĮ 22 straipsnio 11 dalies 2 ir 3 punktuose nustatytus reikalavimus. Perkančiajai organizacijai kilus abejonių dėl dokumentų tikrumo, ji turi teisę reikalauti pateikti dokumentų originalus. Gali būti:
     1. pateikiami kvalifikuotu elektroniniu parašu pasirašyti elektroninėmis priemonėmis suformuoti dokumentai;
     2. skaitmeninės dokumentų kopijos (fiziniu parašu tvirtinami dokumentai turi būti pateikiami pasirašyti ir nuskenuoti).
  5. Pasiūlymas turi būti pateikiamas lietuvių kalba. Jei kurie nors su pasiūlymu teikiami dokumentai parengti ne ta kalba, kuria reikalaujama, turi būti pateiktas tikslus vertimas į reikalaujamą kalbą. Sertifikatai, atestatai bei kiti kompetentingų institucijų išduoti oficialūs dokumentai bei siūlomos įrangos oficialūs aprašymai gali būti pateikti lietuvių, anglų arba rusų kalba. Jeigu perkančiajai organizacijai kyla abejonių dėl informacijos tinkamumo, tikslumo ar aiškumo anglų arba rusų kalba išduotuose ir perkančiajai organizacijai pateiktuose sertifikatuose, atestatuose bei kituose kompetentingų institucijų išduotuose dokumentuose bei siūlomos įrangos aprašymuose, perkančiosios organizacijos atskiru reikalavimu ne vėliau kaip per 3 (tris) darbo dienas (esant pagrįstam Tiekėjo prašymui, tokį terminą perkančioji organizacija gali pratęsti) Tiekėjas turės pateikti nurodyto dokumento oficialų vertimą į lietuvių kalbą. Jeigu sertifikatai, atestatai bei kiti kompetentingų institucijų išduoti dokumentai pateikiami ne anglų arba rusų kalba, turi būti pateikiamas oficialus vertimas į lietuvių kalbą.
  6. Pasiūlymuose nurodytos kainos bus vertinamos eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį pasiūlymų pateikimo dieną.
  7. Bendra pasiūlymo kaina (sąnaudos) su PVM turi būti nurodoma dviejų skaitmenų po kablelio tikslumu. Šią kainą sudarančios kainos sudedamosios dalys ar įkainiai gali būti išreikšti neribojant skaitmenų po kablelio kiekio.
  8. Esant neatitikimams tarp Pasiūlymo formoje ir kituose Dalyvio kartu su Pasiūlymu pateiktuose dokumentuose nurodytos Dalyvio siūlomos Pasiūlymo kainos, galutine Pasiūlymo kaina yra laikoma Pasiūlymo formoje nurodyta kaina.
  9. Perkančioji organizacija, gavusi Pasiūlymą kitomis nei specialiųjų pirkimo sąlygų 5.1. punkte nurodytomis priemonėmis, apie tai informuoja Tiekėją, o tokio Pasiūlymo nenagrinėja ir nevertina.

# **Pasiūlymo galiojimo užtikrinimas**

* 1. Perkančioji organizacija nereikalauja užtikrinti pasiūlymo galiojimą, tačiau pasilieka teisę kreiptis į teismą dėl žalos, atsiradusios dėl to, kad pasiūlymo galiojimo laikotarpiu tiekėjas pakeičia ar atšaukia savo pasiūlymą ar pirkimo laimėtojas atsisako sudaryti sutartį, atlyginimo.

# **7. Pasiūlymų vertinimas**

* 1. Perkančioji organizacija ekonomiškai naudingiausią pasiūlymą išrenka pagal tiekėjo pasiūlyme nurodytą kainą, kuri turi būti apskaičiuota ir nurodyta taip, kaip reikalaujama specialiųjų pirkimo sąlygų 2 priede.
  2. Per didele ir nepriimtina Pasiūlymo kaina bus laikoma tokia kaina, kuri viršys 82 123,61 Eur (aštuoniasdešimt du tūkstančiai vienas šimtas dvidešimt trys eurai 61 ct) be PVM.
  3. Jeigu Tiekėjo siūloma kaina yra didesnė, nei nurodyta specialiųjų pirkimo sąlygų 7.2. punkte, laikoma, kad tokio Tiekėjo Pasiūlymas neatitinka Pirkimo dokumentuose nustatytų reikalavimų ir bus atmetamas, vadovaujantis BPS 14.1.1.2 papunkčiu.

# **Sutarties sudarymas**

* 1. Ši pirkimo procedūra atliekama siekiant sudaryti sutartį su tiekėju, kurio pasiūlymas, vadovaujantis pirkimo sąlygose nustatyta tvarka, bus pripažintas laimėjęs. Sutarties sąlygos pateikiamos specialiųjų pirkimo sąlygų 3 priede.
  2. Su Laimėjusiu Dalyviu sudaromos Sutarties Pradinės sutarties vertė bus lygi Laimėjusio Dalyvio Pasiūlymo kainai Eur be PVM.

# **Priedai**

* 1. Priedas Nr. 1 – Aiškinamasis raštas.
  2. Priedas Nr. 2 – Pasiūlymo forma.
  3. Priedas Nr. 3 – Sutarties projektas.
  4. Priedas Nr. 4 – Tiekėjams keliami reikalavimai.
  5. Priedas Nr. 5 – Įvykdytų sutarčių sąrašas.
  6. Priedas Nr. 6 – Tiekėjo siūlomų specialistų sąrašas.

Rengė: Viešųjų pirkimų specialistėEglė Alijeva, tel. Nr.: +37062076448.

\_\_\_\_\_\_\_\_\_\_

1. Pagal Lietuvos Respublikos civilinio kodekso 2.140 straipsnio 1 dalį Juridinio asmens duodamą įgaliojimą pasirašo jo vadovas. Ant įgaliojimo, kuris sudaromas ne informacinių technologijų priemonėmis, dedamas to juridinio asmens antspaudas, jeigu jis antspaudą privalo turėti; pagal LR civilinio kodekso 2.142 straipsnio 1 dalį Įgaliojimo terminas gali būti apibrėžtas ir neapibrėžtas. Jeigu terminas įgaliojime nenurodytas, tai įgaliojimas galioja vienerius metus nuo jo sudarymo dienos. [↑](#footnote-ref-2)