**AIŠKINAMASIS RAŠTAS**

1. **SĄVOKOS IR SUTRUMPINIMAI**
   1. **Užsakovas** – Vilniaus miesto savivaldybės administracija.
   2. **Rangovas** – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Užsakovas sudaro Sutartį.
   3. **Šalis** – Užsakovas arba Rangovas, kiekvienas atskirai. Šalys – Užsakovas ir Rangovas kartu.
   4. **Sutartis** – Sutartis, sudaroma tarp Rangovo ir Užsakovo dėl Pirkimo objekto.
   5. **Darbai** – Teritorijos tarp Tauro, Pamėnkalnio, V. Kudirkos ir V. Mykolaičio – Putino gatvių, Vilniuje vejos, krūmynų ir želdynų laistymo sistemos įrengimo darbai bei visų su tuo susijusių dokumentų pateikimas Užsakovui.
   6. **Medžiagos** – visa tai, kas turi sudaryti Darbus ar jų dalį (išskyrus Įrangą).
   7. **Statinio statybos techninis prižiūrėtojas** – UAB „Vilniaus vystymo kompanija“ atstovas, kurįUžsakovas skiria organizuoti statinio (objekto) statybos techninę priežiūrą, kurio tikslas – kontroliuoti, ar statinys (objektas) statomas pagal Techninę specifikaciją, ar statybos metu laikomasi Sutarties sąlygų, Lietuvos Respublikos teisės aktų, normatyvinių statybos techninių dokumentų, normatyvinių statinio saugos ir paskirties dokumentų reikalavimų.
   8. **Aktas** – įvykdžius Sutartyje numatytus Darbus Rangovo ir Užsakovo tarpusavyje pasirašomas Darbų perdavimo – priėmimo aktas.
   9. **Techninė specifikacija** – Užsakovo Rangovui pateiktas 2024 m. technologinis projektas „Teritorijos tarp Tauro, Pamėnkalnio, V. Kudirkos ir v. Mykolaičio – Putino gatvių, Vilniuje vejos, krūmynų ir želdynų laistymo projektas“, vejos įrengimo techninė specifikacija, šis aiškinamasis raštas, brėžiniai ir kiti susiję dokumentai.
2. **PIRKIMO OBJEKTAS**
   1. Teritorijos tarp Tauro, Pamėnkalnio, V. Kudirkos ir V. Mykolaičio – Putino gatvių, Vilniuje vejos, krūmynų ir želdynų laistymo sistemos įrengimo darbai (toliau – Darbai).
   2. Darbų atlikimo vieta (objektas): Teritorija tarp Tauro, Pamėnkalnio, V. Kudirkos ir V. Mykolaičio – Putino gatvių, Vilniuje.

**2.3. Esama situacija**

2.3.1. Darbai atliekami teritorijoje, kurioje atlikti teritorijos tvarkymo darbai, todėl vykdant Darbus turi būti nesugadinta esama situacija.

1. **REIKALAVIMAI PIRKIMO OBJEKTUI** 
   1. Rangovas įsipareigoja vykdyti Darbus vadovaudamasis Lietuvos Respublikos statybos įstatymu ir kitais statybos darbus bei statybos veiklą Lietuvos Respublikoje reglamentuojančiais teisės aktais ir normatyvinių statybos dokumentų reikalavimais.
   2. Rangovas turi atlikti Darbus pagal 2024 metais UAB „SODO“ parengtą technologinį projektą „Teritorijos tarp Tauro, Pamėnkalnio, V. Kudirkos ir V. Mykolaičio – Putino gatvių, Vilniuje vejos, krūmynų ir želdynų laistymo projektas“ (toliau – Projektas) (priedas Nr. 1). Šiuo pirkimu įsigyjami 1 etapo darbai, kaip nurodo Projektas, bei prisijungti prie esamu vandentiekio tinklų šulinyje.
   3. Laistymo sistemos prisijungimo vietą su šuliniu įrengia UAB „Vilniaus vandenys“ (priedas Nr. 2). Pajungimo vieta į šulinį V1-1 yra preliminari, tikslinti darbų vykdymo metu su Užsakovu.
   4. Darbų vykdymo metu, atsižvelgti į medžių apsaugos zoną. Medžių polajuose kasimo darbai vykdomi tik rankomis.
   5. Vykdant Darbus, darbo vieta turi būti aptverta, paženklinta įspėjamaisiais ženklais.
   6. Atlikus visus Darbus, Rangovas savo jėgomis ir sąskaita sutvarko teritoriją.
   7. Rangovas atlikus laistymo sistemos įrengimo darbus, turi įrengti veją pagal pateiktą vejos įrengimo techninę specifikaciją (priedas Nr. 3).

Teritorijos tvarkymo darbų atlikimui naudotas vejos mišinys:

A close-up of a list

Description automatically generated

* 1. Teritorija grąžinama ne prastesnės būklės nei buvo prieš Darbų pradžią.
  2. Darbų vykdymui taikomas Lietuvos Respublikos aplinkos ministro 2011 m. birželio 28 d. įsakymu Nr. D1-508 (aktuali redakcija) patvirtintas Aplinkos apsaugos kriterijų taikymo, vykdant žaliuosius pirkimus, tvarkos aprašo 13 punktas, kuriame įtvirtinta, kad „Drėkinimo sistemos:drėkinimo sistemoje turi būti reguliuojamas paskirstomo vandens kiekis, įdiegtas laikmatis ir dirvos drėgnumą matuojantis prietaisas norint efektyviai programuoti vandens paskirstymą ir laistymo trukmę”.
  3. Į pasiūlymo kainą turi būti įskaičiuoti visi mokesčiai ir visos Rangovo išlaidos taip, kad Darbai būtų tinkamai užbaigti ir paruoštas eksploatacijai be jokių papildomų išlaidų.
  4. Rangovas atsakingas atlikti visus darbus, kurie apima visus reikalingus tyrimus, medžiagų sukomplektavimą, pristatymą į darbų vykdymo vietą, montavimą bei būtinus patikrinimus, bandymus ir suderinimus.
  5. Rangovas atsako už darbų koordinavimą objekte darbų atlikimo laikotarpiu iki objekto priėmimo ir laikosi darbo saugos reikalavimų. Saugos darbe priemonės, visa įranga, technika, priedai ir statybos metodai privalo atitikti Lietuvos Respublikos teisės aktais numatytus saugos reikalavimus.
  6. Rangovas užtikrina, kad visi gaminiai, medžiagos, įranga atitiktu Lietuvos Respublikos normatyvus, turi būti sertifikuoti arba pripažinti tinkamais naudoti Lietuvoje nustatyta tvarka ir turėti atitikties vertinimo sertifikatus.
  7. Rangovas atsako už tretiesiems asmenims, aplinkai ir gamtai padarytą žalą Darbų metu.
  8. Objekto perdavimo Užsakovui metu, objektas turi būti švarus ir tvarkingas, pilnai paruoštas eksploatacijai.
  9. Tiekėjas, kuris bus pripažintas laimėtoju, po Sutarties pasirašymo atidėjimo termino pabaigos (jeigu taikoma) arba po laimėtojo paskelbimo dienos ne vėliau kaip per 5 (penkias) darbo dienas, Pirkėjui CVP IS susirašinėjimo priemonėmis turės pateikti detalius sąmatinius skaičiavimus, kurių darbų kainos skaičiavimą pagrindžiantys dokumentai turi atitikti Įkainotų veiklų sąrašo Darbų grupes (etapus).

1. **DARBŲ VYKDYMO TVARKA IR TERMINAI**

4.1. Darbų atlikimo terminas – 4 mėnesiai nuo Sutarties įsigaliojimo dienos, įskaitant galutinės dokumentacijos Užsakovui pateikimas.

4.2. Darbų atlikimo terminas, Sutartyje nustatyta tvarka ir terminais, gali būti pratęstas iki 1 mėnesio laikotarpio.

## 5. PRIEDAI

Priedas Nr. 1 – technologinis projektas „Teritorijos tarp Tauro, Pamėnkalnio, V. Kudirkos ir V. Mykolaičio – Putino gatvių, Vilniuje vejos, krūmynų ir želdynų laistymo projektas“ (46 lapai);

Priedas Nr. 2 – prisijungimo vietą su šuliniui V1-1 (1 lapas);

Priedas Nr. 3 – Vejos įrengimo techninė specifikacija (TS-8) (2 lapai);

Priedas Nr. 4 – Purkštukų vietų planas (1 lapas);

Priedas Nr. 5 – Purkštukų korpusų kodai ir specifikacijos ( 2 lapai);

Priedas Nr. 6 – Inžektorių kodai su parametrais (1 lapas).